

IV. évf. 12. szám **Nagyböjt 3. vasárnapja** 2017. március 19.

**Nagyböjt- 2017**

***„Szítsd fel magadban Isten kegyelmét…” (2Tim 1,6)***

|  |  |  |  |
| --- | --- | --- | --- |
|  | **Olvass!** | ***Elmélkedj!*** | ***Cselekedj!*** |
| **Március 20.**  **hétfő Szent József, Szűz Mária jegyese** | 2Sám 7,4-5a.  12-14a.16;  Róm 4,13-22  Mt 1,16.18-21.24a | Ha Istennek akarod átadni az életedet, légy elkészülve a meglepetésekre. Isten fogja átadni magát neked! Ő von bele saját terveibe. Lesz-e bátorságod átértékelni saját kis terveidet, és Isten útjára lépni, mint Szent József és a többi szentek, különösen a közösségalapítók? Gyönyörűen férfias feladat ez. | Ma én is tükrözni  akarom Isten  végtelen jóságát |
| Március 21.  kedd | Dán 3.25. 34-43; Mt 18,21-35 | Lehet-e nemesebb vágyam, nagyobb ambícióm, mint hogy Isten irgalmának követe és közvetítője, kiosztója legyek? Nem éppen arra van legégetőbb szüksége a világnak, hogy életemmel tanúskodjam az ő irgalmas szeretetéről, amellyel a semmiből szólítja elő a létezőket, s amellyel megsemmisíti a bűnt és a halált? | Igyekszem a lehető legtöbb  dolgot megdicsérni  a nap során |
| Március 22.  szerda | Mtörv 4,1.5-9;  Mt 5,17-19 | Az Egyház szentségei, mindenekelőtt a keresztség és az eucharisztia őrzi és közvetíti az Isten szerelmének minden emberi elképzelést felülmúló teljességét. Uram, Jézus, add, hogy megragadja szívemet, értelmemet, akaratomat, egész lényemet közelségednek ez a felfoghatatlan misztériuma. | Mai fohászom: Jöjj Szentlélek Úristen! |
| Március 23.  csütörtök | Jer 7,23-28;  Lk 11,14-23 | Isten ujja, a Szentlélek téged is megérint. Érzékeny vagy rá? Tudsz csodálkozni? S az ártatlan gyermeki csodálkozás után le tudod-e vonni felnőtt józansággal a tettekre sürgető következtetést? | Kibékülök azzal,  akivel feszültség van közöttünk |
| Március 24.  péntek  (böjti nap) | Oz 14,2-10;  Mk 12,28b-34. | A mai Evangélium írástudója olyan ember, aki alázattal engedelmeskedett a dolgok belső logikájának, s így valóban a titok mélyére hatolt. De még csak a küszöbön áll; ahhoz, hogy az Országba beléphessen, még nagyobb alázatra és engedelmességre kell jutnia. … El kell jutnia a felismerésre, hogy az ember a maga erejéből nem képes bejutni Isten országába … és könyörögve kiáltani Urához, Istenéhez: Könyörülj rajtam, nélküled elveszem! | Bekapcsolódok a plébánia közös böjtölésébe és keresztútjába a hitet és Istent kereső emberekért |
| **Március 25.**  **szombat Gyümölcsoltó Boldogasszony** | Iz 7,10-14; 8,10c;  Zsid 10,4-10;  Lk 1,26-38 | Mária akármilyen jelenésnek, akármilyen üzenetnek nem adja át az életét, csak annak, amelyik a mindenható Istentől származik. … A Szent Szűz beleegyezését adja Isten terveihez, alávetve neki értelmét és akaratát. „Íme, az Úr szolgáló leánya: történjék velem szavaid szerint.” És ekkor méhébe fogadta a Szentlélektől szent Fiát, vagyis testét is átadta Isten tervei számára. | Ma törekszem jó  kedvvel végezni az otthoni munkám |
| **Március 26.  Nagyböjt 4. vasárnapja** | 1Sám 16,1b.6-7.10-13a.;  Ef 5,8-14;  Jn 9,1-41 | „Amíg a világban vagyok, világossága vagyok a világnak” – mondta Jézus a gyógyítás előtt. A történet végére nyilvánvalóvá válik, hogy a vakon született, de most már látó ember hitvallásával lett világossága környezetének, a sötétség azonban most még nem fogadta be ezt a világosságot. | Minél több embernek  szerzek ma örömet |

HIRDETÉSEK

Bercelen az 1. csoport takarít.

Kedves óvodás és általános iskolás gyerekek! A Berceli Római Katolikus Plébánia rajzpályázatot hirdet „Húsvét” témában. Szeretettel várjuk tetszőleges méretben, szabadon választott technikával készült alkotásaitokat. Műveiteket március 25-ig adhatjátok le személyesen a plébánián, a hitoktatóknak, illetve szentmisék előtt a sekrestyében. Munkáitokon feltétlenül legyen rajta a nevetek, korotok és a településetek neve. A legjobban sikerült alkotásokat közzétesszük, készítőit megjutalmazzuk.

A Katolikus Karitász Nagyböjti élelmiszergyűjtést szervez 2017. március 19 és 26. között. Aki teheti, hozzon tartós élelmiszert a templomba, melyet a Karitász eljuttat a nélkülöző családoknak.

2017. március 26-án vasárnap lesz a tavaszi óraátállítás, a nyári időszámítás kezdete. Az órákat hajnali 2 órakor 3 órára kell átállítani!

2017.03.20. H 17:00 Szentmise a Becskei Templomban

17:00 Keresztút a Galgagutai Templomban

2017.03.21. K 17:00 Szentmise a Szécsénkei Templomban

2017.03.22. Sz 17:30 Szentségimádás Berceli Templomban

2017.03.23. Cs 17:00 Szentmise a Berceli Templomban *+Tóth Ferenc és felesége, Kopó Mária és Kovács Mária* 17:30 Szentségimádás Berceli Templomban

2017.03.24. P 11:00 Keresztelés 17:00 Keresztút a Becskei Templomban

2017.03.24-26 Összrégiós ifjúsági találkozó Vácon, amire minden 15-26 év közötti fiatalt szeretettel várunk. Részletek a facebookon. Időben jelentkezve az utazás, teljes ellátás is ingyenes.

2017.03.25. Sz 15:00 Igeliturgia a Vanyarci Templomban

17:00 Szentmise a Berceli Templomban +*Kovacsics János és szülők* **2017.03.26. V 08:30 Szentmise a Berceli Templomban**

**Nagyböjt 4. 10:30 Szentmise a Galgagutai Templomban***, Agócs Marcell Gábor keresztelője*

**vasárnapja 10:30 Igeliturgia a Becskei Templomban**

**Szentföldi 12:00 Szentmise a Szécsénkei Templomban**

**gyűjtés 12:00 Igeliturgia a Nógrádkövesdi Templomban**

**Hivatali ügyintézés:** Római Katolikus Plébánia 2687 Bercel, Béke u. 20. H-P 8:00-16:00

tel: (30) 455 3287 web: [http://bercel.vaciegyhazmegye.hu](http://bercel.vaciegyhazmegye.hu/), e-mail: [bercel@vacem.hu](mailto:bercel@vacem.hu)

Bankszámlaszám: 10700323-68589824-51100005